અનિયમિત ભોજન, પેટ ઠાંસીને કરાતું ભોજન અને આગ્રહને વશ થઈને કરાતું ભોજન બધું આધુનિક જીવનશૈલીનું અંગ બની ગયું છે. દિવસમાં અનેકવાર ચા અને કોફી પીવી, ભોજનન સમય પહેલાં વચ્ચે નાસ્તો કરવો વગેરે બાબતો ભોજનના આનંદને મારી નાંખે છે. શરીરના તમામ તંત્રોની જેમ પાચનતંત્રને પણ વિરામને ઘણી જરૂર હોય છે. તેથી કોઈકવાર, ખાસ કરીને ઉનાળામાં જો દિવસો સુધી ભૂખ ઓછી લાગવા માંડે તો સારું એ છે કે એકાદ ટંક ભોજન છોડી દો અથવા ન જ ચાલે તો ઓછું જમો. આપણું યોગશાસ્ત્ર તેમજ આયુર્વેદ જણાવે છે તેમ અઠવાડિયામાં એક ઉપવાસ રાખવો તે પાચનતંત્રને સક્ષમ રાખવા માટે જરૂરી છે.